S-7714/2020

Mál þetta, sem dómtekið var 17. efbrúar sl., er höfðað með ákæru, útgefinni af lögreglustjóranum á höfuðborgarsvæðinu 17. nóvember 2020, á hendur K-kvk-þgf E-kvk-þgf H-kvk-þgf, kt. [...], [...], [...], fyrir skjala- og umferðalagabrot með því að hafa, sunnudaginn 30. ágúst 2020, ekið bifreiðinni [...] svipt ökurétti suður Vesturlandsveg í Reykjavík, við Skarhólabraut, þar sem lögregla stöðvaði aksturinn og í kjölfarið við afskipti lögreglu í blekkingarskyni framvísað ökuskírteini A, kt. [...].

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 157. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008, um meðferð sakamála, og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Verjandi ákærðu krefst vægustu refsingar sem lög leyfa og að refsing verði að öllu leyti skilorðsbundin. Þá krefst verjandi hæfilegrar þóknunar sér til handa.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 12. nóvember 2020, á ákærða að baki sakaferil og hefur henni sjö sinnum áður verið gerð refsing fyrir meðal annars umferðarlagabrot. Það sem kemur til skoðunar við ákvörðun refsingar er dómur frá 26. júní 2014 þar sem ákærðu var gert að sæta fangelsi í 30 daga, skilorðsbundið í 2 ár, fyrir meðal annars akstur svipt ökurétti. Þá var ákærðu gert að greiða sekt með lögreglustjórasátt 7. október 2014 fyrir sviptingarakstur. Með dómi 18. mars 2016 var ákærðu gert að sæta fangelsi í þrjá mánuði fyrir m. a. akstur svipt ökurétti. Nú síðast hlaut ákærða dóm 7. október 2016 þar sem henni var gert að sæta fangelsi í þrjá mánuði fyrir sömu sakargiftir.

Með hliðsjón af framangreindu verður við það miðað að ákærðu sé nú í fimmta sinn gerð refsing fyrir akstur svipt ökurétti.

Við ákvörðun refsingar er litið til játningar ákærðu fyrir dómi sem verður metið ákærðu til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940. Þá er einnig litið til þess er kom fram í máli verjanda ákærðu að ákærða hafi nú tekið sig á í lífinu. Hún sé hætt vímuefnaneyslu, komin með vinnu og eigi í dag ungt barn. Á hinn bóginn er litið til þess að ákærða er nú sakfelld fyrir brot gegn 157. gr. almennra hegningarlaga og jafnframt fyrir ítrekað brot gegn umferðarlögum. Verður framangreint metið ákærðu til refsiþyngingar.

Með hliðsjón af framangreindum atriðum, sakarefni málsins, fastmótaðri dóma venju og að teknu tilliti til játningar ákærðu, þykir refsing ákærðu hæfilega ákveðin fangelsi í 90 daga. Með vísan til dómvenju eru ekki efni til að skilorðsbinda refsinguna.

Engan sakarkostnað leiddi af meðferð málsins.

Ákærða greiði málsvarnarþóknun skipaðs verjanda síns, V-kk-ef H-kk-ef V-kk-ef, lögmanns 117.800 krónur, að meðtöldum virðisaukaskatti.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, K-kvk-nf E-kvk-nf H-kvk-nf, sæti fangelsi í 90 daga.

Ákærða greiði málsvarnarþóknun skipaðs verjanda síns, V-kk-ef H-kk-ef V-kk-ef lögmanns, 117.800 krónur.

S-kvk-nf D-kvk-nf J-kvk-nf